Mr. Smith kommer til Washington

Mr. Smith kommer til Washington (originaltittel Mr. Smith Goes to Washington) er en amerikansk politisk dramakomedie fra 1939, regissert av Frank Capra. Jean Arthur og James Stewart spiller hovedrollene, mens Claude Rains og Edward Arnold har andre roller. Filmen handler om en nyutnevnt senator i USAs senat som kjemper mot et korrupt politisk system. Manuset ble skrevet av Sidney Buchman og er basert på Lewis R. Fosters upubliserte novelle «The Gentleman from Montana». Filmen var kontroversiell da den først ble utgitt, men ble likevel en kinosuksess. Stewart ble en stor filmstjerne for denne filmen.Brenner, Paul. "Overview."  Allmovie. Besøkt 31. mars 2017.

Mr. Smith kommer til Washington ble nominert til elleve Oscar-priser og vant én for beste historie. Filmen ble innlemmet i National Film Registry i 1989, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 29. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 26. plass.  Det amerikanske filminstituttet har også kåret hovedfiguren Jefferson Smith (spilt av Stewart) til filmhistoriens 11. beste helteskikkelse.

 Handling 
mini|James Stewart og Jean Arthur i Mr. Smith kommer til Washington.
Den naive og unge Jefferson Smith (James Stewart) blir utnevnt til ny senator i USAs senat. Når han er på plass i Washington, D.C. begynner Smith å legge merke til at den politiske prosessen ikke er like hederlig som han hadde forestilt seg. Når Smith prøver å låne bort land til en ung speidergruppe, må han ta opp kampen mot den mektigste herskeren i delstaten, den politiske bossen Jim Taylor (Edward Arnold). Smith allierer seg etter hvert med senator Paine (Claude Rains), men det viser seg over tid at han ikke er like hyggelig som det han begir seg ut for å være.

 Medvirkende 
mini|Under innspillingen av Mr. Smith kommer til Washington.
 Jean Arthur som Clarissa Saunders
 James Stewart som Jefferson «Jeff» Smith
 Claude Rains som Senator Joseph Harrison «Joe» Paine
 Edward Arnold som Jim Taylor
 Guy Kibbee som Governor Hubert «Happy» Hopper
 Thomas Mitchell som «Diz» Moore
 Eugene Pallette som Chick McGann
 Beulah Bondi som Ma Smith
 H. B. Warner som senatets majoritetsleder
 Harry Carey som senatets president
 Astrid Allwyn som Susan Paine
 Ruth Donnelly som Mrs. Hopper
 Grant Mitchell som Senator MacPherson
 Porter Hall som Senator Monroe
 Pierre Watkin som senatets minoritetsleder
 Charles Lane som nysgjerrig reporter
 William Demarest som Bill Griffith
 Dick Elliott som Carl Cook
 H. V. Kaltenborn som seg selv
I tillegg spilte Billy Watson, Delmar Watson, John Russell, Harry Watson, Gary Watson og Larry Simms «The Hopper Boys».

 Utmerkelser 
Mr. Smith kommer til Washington vant én Oscar-pris for beste historie og ble nominert i ytterligere ti kategorier under den 12. Oscar-utdelingen.
 Pris  Nominerte  Resultat Beste film Columbia Pictures (Frank Capra) Beste regi Frank Capra Beste mannlige hovedrolleJames Stewart Beste filmatiseringSidney Buchman Beste historieLewis R. Foster Beste mannlige birolleHarry Carey Beste mannlige birolleClaude Rains Beste scenografiLionel Banks Beste filmklippGene Havlick og Al Clark Beste musikkDimitri Tiomkin Beste lydJohn P. Livadary

 Referanser 

 Eksterne lenker 


Kategori:Filmer lagt til Washington, DC
Kategori:Filmer fra 1939
Kategori:Dramakomedier fra USA
Kategori:Engelskspråklige filmer
Kategori:Sort-hvitt-filmer
Kategori:Filmer bevart i USAs nasjonale filmregister